Aneliškė

Aneliškė – kaimas Tauragės rajono savivaldybėje, 2,5 km į vakarus nuo Kunigiškių.

 Istorija 

 Dvaras 
Į rytus nuo kaimo, šalia Kunigiškių, veikė Aneliškės dvaras, kuris XIX a. priklausė Eugenijui Grigorjevui, Šilkovui, vėliau – Žiogeliui.  

Prie dvaro buvusi plytinė. Apie 1878 m. jos gamintose plytose buvo spaudžiamas žodis „ANELIN“, nes dvaro savininkas turėjo dukrą, vardu Anelė, ir pats kaimas imtas vadinti Aneliške.  

Po Nepriklausomybės kovų dvaras išparceliuotas, žemės gavo kariai savanoriai.  

Apie 1980 m. išlikę dvaro pastatai buvo nugriauti. 

 Laisvųjų žmonių bruzdėjimas 
Panaikinus baudžiavą apylinkėse būta daug nepaklusnių valstiečių bruzdėjimo prieš dvarininkus. 1878 m. spalį apie 20 laisvųjų žmonių pareiškė Grigorjevui atsisaką pirkti žemę, kurioje gyveno, nors kiekvienas jau buvo davęs po 100 rublių rankpinigių.Kauno gubernatoriaus 1879-01-14 pranešimas Vilniaus generalgubernatoriui, ten pat 1879 m. b. 645, l. 44; [Raseinių aps. 2 apyl. taikos tarpininko pranešimas Kauno gubernatoriui], ten pat, l 75-46, 79.

Antrinis šaltinis: Leonas Mulevičius – Laisvųjų žmonių kova dėl žemės Lietuvoje 1864-1882 metais, 235 p. Žemę užėmę valstiečiai buvo įniršę ir prašomi bei įtikinėjami ne tik neišsikraustydavo geruoju, bet ir tekdavo juos pačius išvesti, o turtą išmesti.  

1877 m. rugpjūtį jau prieš tai iš Aneliškės dvaro teritorijų iškraustytas laisvasis žmogus Antanas Gailius, būrio vietinių padedamas, savavališkai grįžo į ūkį, įsirengė žeminę ir pradėjo dirbti žemę.LVIA, f. 378, BS, 1877 m., b. 569, l 161-163, 199, m., b. 660, l. 83.

Antrinis šaltinis: M. Jučas, L. Mulevičius, A. Tyla – Lietuvos valstiečių judėjimas 1861-1914 m. Leidykla „Mokslas“, 1975 m., Dėl tokio valstiečių elgesio nuo 1878 m. pabaigos iškraustymui buvo pasitelkiama kariuomenė – tik tada šie paklusdavo. Netgi tuomet buvo atvejų, kuomet valstiečiai bandydavo grįžti į sodybas vos kariuomenei iš kaimo pasitraukus, tad jai tekdavo grįžti ir vėl juos išmesti. 

Vieną 1879 m. naktį, siekdama iškraustyti Vinco ir Mykolo Gaižauskų šeimas, policija Aneliškės dvare net 8 kartus veržėsi į laisvųjų žmonių namus.Batakių vls. 5 valstiečių pranešimas Kauno gubernatoriui, LVIA, f. 378, BS, 1880 m., b. 651, l. 6 Apie 200 žmonių stojo Gaižauskams į pagalbą, jų tarpe buvo iš karo su Turkija grįžusių kareivių, kurie stengėsi pasipriešinimą paversti organizuotu.  

Valstiečiai nepasitikėdavo ir caro valdžios pranešimais apie kituose kaimuose sudarytas nuomos sutartis, nelaikė jų galiojančiomis ir ilgalaikėmis, o, matyt, sudarytas prievarta, nesant kitos išeities.  Laisvieji žmonės dvarininkus ir jų nuomininkus įspėdavo (dažniausiai prie liudininkų), kad jeigu iki tam tikro termino jie negrąžins žemės, tai laisvieji žmonės ją atsiims jėga. Kartais jie sužeisdavo ar primušdavo caro pareigūnus.  

 Gyventojai 

 Šaltiniai 

Kategorija:Tauragės rajono savivaldybės gyvenvietės